คัด 15 หุ้นปันผลเด่นครึ่งหลังปี 65 ชู TISCO ยีลด์สูง 7% พ่วงอัพไซด์กระฉูด
“บล.โนมูระ พัฒนสิน” คัด 15 หุ้นปันผลเด่นครึ่งปีหลัง 65 พ่วงพื้นฐานแกร่ง-กระแสเงินสดมั่นคง ชู TISCO ยีลด์สูง 7% แถมอัพไซด์กระฉูด
โบรกคัด 15 หุ้นปันผลเด่นครึ่งปีหลัง 65 พ่วงพื้นฐานแกร่ง-กระแสเงินสดมั่นคง ชู TISCO ยีลด์สูง 7% แถมอัพไซด์กระฉูด
21 ม.ค. 2566

“ข่าวหุ้นธุรกิจออนไลน์” ได้ทำการสำรวจหุ้นบริษัทจดทะเบียน (บจ.) ในตลาดหลักทรัพย์แห่งประเทศไทย (ตลท.) ที่คาดจะจ่ายปันผลงวดครึ่งปีแรก 2565 โดดเด่น โดยอ้างอิงข้อมูลจากบริษัท หลักทรัพย์ โนมูระ พัฒนสิน จำกัด (มหาชน) ระบุในบทวิเคราะห์ว่า แนวโน้มดอกเบี้ยโลกเข้าสู่ปลายวงจรขาขึ้น ทั้งสหรัฐฯ และยุโรป เพิ่มความน่าสนใจในการลงทุนหุ้นที่ให้อัตราปันผลสูง
ทั้งนี้จากการศึกษาทีมกลยุทธ์ พบว่า กลยุทธ์หุ้นปันผล Big Cap ซื้อก่อนขึ้นเครื่องหมาย XD สั้นๆ 2 สัปดาห์ และขายหลัง XD 1-2 สัปดาห์ ก็ให้ผลตอบแทนน่าพอใจ 2.8-3.9% และกลยุทธ์หุ้นปันผล Mid-Small Cap ควรสะสมก่อน XD ระยะเวลา 2 เดือน และขายหลัง XD 1-2 สัปดาห์จะให้ผลตอบแทนสูง 9.2-9.6%
สำหรับกลยุทธ์หุ้นปันผลครึ่งปีแรก 2565 แนะนำอัตราผลตอบแทนจากเงินปันผลสูง (High Yield) ทีมกลยุทธ์ได้ทำการคัดกรองหุ้นปันผลเด่นครึ่งหลังปี 65 ภายใต้เงื่อนไข 2 ข้อ ดังนี้ 1.) เป็นหุ้นที่จะจ่ายเงินปันผลครึ่งหลังปี 65 สูงกว่า 3% 2.เป็นหุ้นพื้นฐานที่มีแนวโน้มเติบโตหรือกระแสเงินสดมั่นคง เหมาะแก่การเข้าลงทุนและเก็งกำไรในช่วงนี้ 
ทั้งนี้พบว่าหุ้นเข้าหลักเกณฑ์ ได้แก่ 1.) TISCO ยีลด์ 7.0%, 2.) NER ยีลด์ 5.9%, 3.) AP ยีลด์ 5.3%, 4.) MC ยีลด์ 5.2%, 5.) ICHI ยีลด์ 5.2%, 6.)  ORI ยีลด์ 4.5%), 7.) THANI ยีลด์ 4.3%, 8.) BAMยีลด์ 3.8%, 9.) LH ยีลด์ 3.6%, 10.) SIR ยีลด์ 3.5%, 11.) SC ยีลด์ 3.3%,12.) RATCH ยีลด์ 3.3%, 13.) SAWAD ยีลด์ 3.0%
อีกทั้งยังมีหุ้นปันผลสูงในมุมมองของ Consensus ที่น่าสนใจได้แก่ VNG, RJK, NER, ILINK, AP, NOBLE, BRI, DCC แนะนำลงทุน NER ราคาเป้าหมาย 7.0 บาท อัพไซด์ 10% ,ICHI ราคาเป้าหมาย 15.6 บาท อัพไซด์ 35% ,BAM ราคาเป้าหมาย 22 บาท อัพไซด์ 35%,SC ราคาเป้าหมาย 4.9 บาท อัพไซด์ 17% ,MC ราคาเป้าหมาย 12.5 บาท อัพไซด์ 7%, AP ราคาเป้าหมาย 15 บาท อัพไซด์ 31%, THANI ราคาเป้าหมาย 5.5 บาท อัพไซด์ 29%
และแนะเก็งกำไร TISCO ราคาเป้าหมาย 125 บาท อัพไซด์ 22%, ORI ราคาเป้าหมาย 12.5 บาท อัพไซด์ 5%, RATCH ราคาเป้าหมาย 68 บาท อัพไซด์ 56% และ LH ราคาเป้าหมาย 10.80 บาท อัพไซด์11%